**РЕГЛАМЕНТ НА ПЪРВИ ОБЩИНСКИ ПРОЛЕТЕН КОНУРС „ПРОЛЕТНО ПРОБУЖДАНЕ“**

Организатори на конкурса „Пролетно пробуждане“ са:

Община Радомир

Център за подкрепа за личностно развитие – Общински детски комплекс

Младежки културно информационен център „Европа“

Първи общински пролетен конкурс „Пролетно пробуждане“ ще се проведе на ***31.03.2022г.*** от ***17:00*** *часа* на сцената в Младежки културно- информационен център „Европа“. Той представлява възможност за проява, развитие и популяризиране на таланта на младите хора – ученици, притежаващи потенциал и проявяващи интерес в сферата на изкуството, образованието и спорта.

Събитието ще има разнообразна програма. Освен конкурсния характер, талантите на Център за подкрепа за личностно развитие – Общински детски комплекс гр. Радомир. ще представят музикално – танцов спектакъл.

Участниците в конкурса „Пролетно пробуждане“ ще бъдат оценяни от компетентно жури в състав:

 **Александра Александрова** *„Най-нематериалното богатство, което изразява душата на един човек и може да достигне до милиони други. Единствената форма на изкуство, която е способна да ме откъсне от реалността и едновременно с това да ме върне; да ме накара да се усмихна и същевременно да ме натъжи; да ме ядоса и паралелно с това да ме успокои.“*

** Александър Аспарухов** *„Когато спортува, човек си поставя цели и те обикновено не са лесни за постигане. Нужни са качества като постоянство и търпение, които са много полезни и във всекидневния живот. Чрез спорта се изработва по-спокоен поглед към обичайните проблеми и по-голямо доверие в собствените си възможности.“*

 **Моника Крякова** *„Да се омажеш с глина е едно незабравимо пътешествие навътре към себе си. Глината ни заземява, успокоява, концентрира и разбира се ни развеселява. Топлината на глината ни действа терапевтично по най - естествен земен начин.“*

**УСЛОВИЯ ЗА УЧАСТИЕ**

Участие в конкурса „Пролетно пробуждане“ могат да вземат ученици от **5 до 12 клас.**

Заявки за участие се подават на място в „Център за подкрепа за личностно развитие – Общински детски комплекс“ и Младежки културно-информационен център „Европа“ или на email адрес: **cplrodkradomir@abv.bg**

**mkic\_evropa\_radomir@abv.bg**

Декларация за участие може да получите от училищата, както и да свалите от ***Facebook*** страницата на Община Радомир, Център за подкрепа за личностно развитие – Общински детски комплекс, Младежки културно- информационен център „Европа“.

***Срок за подаване: от 14 до 25 март***

Участниците в конкурса „Пролетно пробуждане“ ще се представят в три тура:

Първи тур – модно дефиле и индивидуално представяне в рамките на 30 секунди – участника разказва за себе си.

Втори тур – беседа с журито на тема „Моят роден град Радомир“ – участника представя своята визия за града и каква е ролята на младите хора в него.

Трети тур – представяне на таланта.

Класирането ще се извърши в две възрастови групи:

**I група – от 5 до 7 клас**

**II група – от 8 до 12 клас**

с награди и грамоти за Първо, Второ и Трето място.

Допълнителни награди:

Специална награда на кмета на Община Радомир

Специална награда на Бизнеса